STASYS YLA 


KAIMAS IR MIESTAS 
ŠIŲ DIENŲ PASTORACIJOJE 


KAUNAS, 1938 METAI 


19146 
Kauno Tarpdleeazinės 


Kunigų Seminarijos 
GSIBLIOTEKA 


T 


į 


Atspausta iš „Tiesos Kelio“ Nr. 6, 7-3 (1938 m.) 
Spaudė „Šviesos“ spaustuvė, Kaune, Jakšto gsvė 2 telef. 2-66-65 


Aplinka šių dienų pastoracijos rūpesčių centre 


Jau pedagogika yra pastebėjusi didelę aplinkos įtaką į as- 
mens dvasinį gyvenimą ir susirūpinusi ją palenkti savo tiks- 
lams. Nemažiau rūpesčio kelia aplinka ir šių dienų pastoracijai. 
Ne dėl to, žinoma, kad aplinka būtų kaž kas iš esmės pavojin- 
ga pačiai pastoracijai ar jos tikslams. Priešingai, ji jai gali būti 
net labai naudinga. 

Šitų dienų pastoracijos susirūpinimas aplinka reiškiasi iš 
vienos pusės noru ir pastangomis labiau pažinti skirtingas ap- 
linkas ir jų veikimo pobūdį į sielas apskritai ir tam tikro jų pa- 
sikeitimo metu, iš antros pusės, kaip suformuoti aplinką arba 
kaip ją padaryti tiek idealią, kad ji sieloms ne tik nekenktų, bei 
dar taptų galingu pozityviu jų dvasinės formacijos veiksniu, 

Siekiant šių tikslų šių dienų pastoracijai daug patarnauja 
kiti — profaniniai, kaip aplinkos pažinimo apskritai (Milieukun- 
de), aplinkos psichologijos (Milieupsychologie) ir aplinkos peda- 
gogikos (Milieupūdagogik) mokslai ir jų prieitos išvados. 

Pastaruoju laiku aplinkos klausimais labai stipriai pradėta 
domėtis ir katalikiškoje akcijoje apskritai, ypač specializuotoje 
kat. akcijoje. Siekdama laimėti plačiąsias mases Kristui ir gyvajai 
katalikybei, katalikiškoji akcija išėjo su šūkiu „užkariauti aplinką 
per aplinką“ (conguėčrir Ie milieu par Ie milieu), tariant, užkariauti 
atskiroje aplinkoje esančius asmenis, jų masę per esančius toje 
pačioje aplinkoje asmenis (specialiai paruoštus apaštalus) ir toje 
aplinkoje įprastomis bei galimomis priemonėmis. 

Taigi aplinkos pažinimas, jos formavimas ir net jos už- 
kariavimas šių dienų pastoracijoje pasidarė vienas aktualiausių 
klausimų. Nesileisdami čia į bendrus aplinkos pastoracijos klau- 
simus, geriau sustosime ties dviejų būdingiausių aplinkos tipų— 
kaimo ir miesto — pastoracijos klausimais. Suprantama, ne vis- 
ką, kas ir šių klausimų sprendime gali būti liečiama, teks čia paliesti. 
Pasitenkinsime tik kai kurių bendrų kaimo ir miesto pastoracijos 
uždavinių, kurie keliami šiandieninėje pastoracijoje, pabrėžimu, 


I. Šių dienų kaimo pastoracijos uždaviniai 


Kaip anksčiau miestas ir darbininkija, taip dabar kaimas ir 
ūkininkija pasidarė opiausia pastoracijos problema. Apie tai šian- 
dien įvairiuose kraštuose, 0 ypač vokiškuose, daug rašoma ir 
kalbam. Jai skiriami net specialūs suvažiavimai, dekanatinės kon- 
ferencijos, net sinodai. Kodėl? Visų pirma dėl to, kad šian- 
ien, daugiau pažengus individualiajai psichologijai, pastebėta, 
jog kaimas turi itin skirtingą psichologiją apskritai; o ypač skir- 
tingą religinio-moralinio gyvenimo charakterį. Antra, dėl to, 
kad šiandien kaimui ir ūkininkijai ėmė gresti ir galima sakyti 
jau kuris laikas kaip gresia tie patys pavojai, kurie anksčiau, 
pav. 19-me šimtmetyje — industrijos ir miestų didžiausio išau- 
gimo laikmetyje — gresė miesto gyventojams, o ypač darbinin- 
kijai. Trečia, šiandien vis daugiau ir daugiau įsitikinama, kad 
tautų atsinaujinimo (ne tik rasinio, bet ir dvasinio) šaltinis, vers- 
mė yra kaimas. Į kaimą šiandien labai daug dėmesio, be kitko, . 
pradėjo kreipti ir kai kurie politiniai sąjūdžiai, kurie iš vienos 
pusės stiprindami tai kas gera, iš antros pusės neša su savim 
ir nemaža bloga, 

Dėl to šių dienų pastoracijai ir kyla eilė naujų kaimo pas- 
toracijos uždavinių. Kai kuriuos iš jų čia ir norime paliesti. 


1. Kaimo psichologijos apskritai ir ypač dabartinės 
jos būklės pažinimas 


Nors ne visi kaimo-provincijos gyventojai yra ūkininkai, 
tačiau daugelyje kraštų jie sudaro jų daugumą. Kiti provincijos 
bei kaimo gyventojai, kaip mokytojai, valdininkai, šiaip profesio- 
nalai su ūkininkais yra dvasiškai surišti, sakytume, su jais su- 
augę. Dar labiau su jais yra suaugę ūkio darbininkai ir šiaip 
amatininkai. Visus provincijos gyventojus riša, be to, bendra 
aplinka. Taigi, nežiūrint išimčių, kurias sudaro provincijoje ne- 
Ūkininkai, vis dėl to galima kalbėti apie provincijos-kaimo psi- 
chologiją, kaip apie ūkininkų psichologiją. 

ių dienų pastoracinėje literatūroje ypatingai stengiamasi 
nustatyti skirtingas 

a. — Ūkininko religijos pobūdis. Lyginant ūki- 
ninką su miestiečiu pastebima, kad ūkininkas apskritai yra ar- 
čiau Dievo, negu miestietis. Tačiau religija jam daugiau įgimta, 
paveldėta, atėjusi, kaip kokia tradicija iš ankstybesnių kartų. Dėl 
to jo religijoje mažiau problematiškumo, abejonių, netikrumo. Jis 
tiki, neabejodamas dėl to, kad taip tikėjo jo tėvai, seneliai ir 
protėviai. Vis dėlto, nors ir mažiau sąmoningai, jis tiki į Dievą 
ir Juo pasitiki daug tvirčiau, negu miestietis. Jis ir jaučiasi la- 
biau nuo Jo priklausomas. Religija jam yra savotiška būtenybė. 
Su ja jis riša savo laimę ir nelaimę, palaimą ar prakeikimą ir ne 
tik savo, bet ir savo namų. 

Ūkininko-kaimiečio religija yra labiau surišta su gyvenimu, 
Religija jam nėra tik apreiškimas (tiesa), bet gyvenimas. Ji jam 
net ateina, sakytume, stačiai iš gyvenimo. Ji jam pati pasireiškia 
per kosmiškas jėgas: gamtą-žemę ir dangų. Jis, sakytume, iš jų 
išskaito Dievą, Jo galybę ir gerumą. Štai dar dėl ko religija jam 
gyvenimo būtenybė. Tačiau kaip tik dėl to jo religija yra ir ku- 
pina misticizmo, nors, antra vertus, šitas jo religijos mistišku- 
mas, romantizmas, jausmingumas plaukia taip pat ir iš jaus- 
mingesnės jo prigimties. Jis gyvena iš viso stipresnėje irraciona- 
lių galių įtakoje. Kaip tik dėl to jis savo gyvenime mažiau kal- 
kuliuoja, mažiau leidžiasi į gilius išvedžiojimus. Jo net kalba yra 
jausmingesnė, gyvesnė ir vaizdingesnė, negu miestiečio, 

Doroviniame-socialiniame kaimo gyvenime taip pat yra skir- 
tingumų. Jie išplaukia iš kitokio jo santykių su antgamtybe (Die- 
vu), gamta (žeme) ir žmonėmis supratimo, kuris yra daugiau 
sveikai primityvus. Kaip Dievas jam yra Tėvas, taip gamta bei 
žemė — motina, o žmonės — broliai. Jam ne tik Dievas ir Jo 
valia šventa, bet kaž kaip šventa ir visa gamta, žemė ir net jos 
vaisiai (negalima užmušti bitės, laužyti medžių, mėtyti duonos-— 
bent tai sakoma vaikams—nes tai nuodėmė); kaip tik dėl to, iš 
dalies kaimo religijoje yra panteistiškumo ir apskritai prietarin- 
gumo bruožų. Taip pat ir santykiai su kitais žmonėmis normuo- 
jami, išeinant daugiau iš bendruomeninių ryšių pajautimo 

Šitie religinės-dorovinės kaimo psichologijos bruožai pasto- 
ralistų konstatuojamį normaliose kaimo sąlygose. Tačiau pasta- 
ruoju laiku pastebimas: 

b. — didelis kaimo sąlygų pakitimas, kuris 
keičia ir religinį-moralinį kaimo charakterį. Didy- 
sis karas, modernių laisvių infliacija, šių dienų sportas, keliavi- 
mai į miestus ir į kitus kraštus, be to, susisiekimo su miestu 

priemonių patobulėjimas, radio, ekonominio gyvenimo sąlygų pa- 
kitimai ir kiti veiksniai į kaimo gyvenimą įnešė daug pakitimų. 
Buvęs savotiška bendruomene, šeima ir kaip tik dėl to galėjęs 
išlaikyti daug ką gera, kaimas šiandien niveliuojasi su miestu. 
Tiesa, kai kurių minėtų sąlygų pakitėjimas įnešė į kaimo gyve- 
nimą daug ką gera: kaimas dabar gyvena daug šviesiau ir kul- 
tūringiau; jo naštų svoris dėl technikos patobulinimų yra žymiai 
palengvėjęs. Tačiau į kaimo religinį gyvenimą pamažu ima įsi- 
veržti skepticizmas. Modernus gyvenimas su savo racionalizmu, 
duoda smūgį iš viso pas kaimietį pasireiškiančiam irracionalizmui, 
o tuo pačiu ir daugiau irracionaliomis galiomis pagrįstam jo re- 
liginiam, doroviniam gyvenimui. Religijai jis darosi vis labiau 
kritiškas, bent abejingas. Į kunigą jis taip pat ima žiūrėti su nepasi- 
tikėjimu. Ypatingai šitos krizės yra paliestas šių dienų kaimo 
jaunimas. Iš jo susilauksime visai naujo kaimo žmonių tipo. 

Socialinis šių dienų kaimo žmogaus gyvenimas ir santykiai 
su kitais žmonėmis pradeda normuotis individualistinio liberaliz- 
mo pagrindais. Jam nesvarbu kiti — jis gyvena savu gyvenimu, 
(tvarkosi) savaip, kaip jam vienam patinka; noli me tangere — 
jis ginasi jei jį kas nors paliečia; tai mano reikalas, jis atsako, 
jeigu kas jį įspėjo. Jis ėmė nebesiskaityti su bendruomene ir 
nebepaisyti bendruomenės opinijos. 

Tačiau šalia šitų didelės kaimo krizės reiškinių, kurie pasi- 
reiškia vienuose kraštuose daugiau, kituose mažiau, jau paste- 
bimi ir 

Cc. — ūkininkijos ir kaimo atgimimo ženklai, 
Manoma, kad šitą atgimimą bus pažadinusi naujoji mokykla ir 
nusivylimas moderniojo gyvenimo vaisiais, kurie kai kuriuose 
kraštuose itin skaudžiai buvo pajusti. Šito atgimimo reiškiniais yra 
naujai pastebima meilė žemei ir gimtiniams namams. Atgyja, bent 
kai kur, ir senasis ūkininko pasididžiavimas ir gera ūkininko sa- 
vijauta. Jis nebesijaučia esąs žemesnis už miestietį, nebesigėdi 
esąs kaimietis ir nebereiškia pavydo miestiečiui. Prie to, žinoma, 
kai kuriuose kraštuose prisidėjo racionali politika, skirianti daug 
dėmesio kaimo gyvenimui, ir stipriau pabrėžianti ūkininkijos, kaip 
sveikiausio, šeimomis gausingiausio elemento didelį vaidmenį 
daug kur jau tampa garbės vardu!) Veržimasis į miestus kai 
kur taip pat sumažėjo. 


* Plg. Karl Meyer Dorfseelsorge 14—15 p. 

2. Naujų kaimo pastoracijos formų ir būdų ieškojimas 


Šių dienų pastoralistai puikiai supranta kokius pavojus šių 
dienų kaimo krizė neša ūkininkijos dvasiniam gyvenimui ir iš 
viso jų luomo kultūrai. Tačiau jie mato ir tai, kad 

a.—krizės proceso sustabdymas nėra lengvas ir 
kad šių dienų kaimo pastoracija be kitko turi būti labai atsargi, da- 
rydama pastangų šitam procesui sustabdyti. Bet koks šių dienų kul- 
tūrinis kaimo laimėjimo, su kuriuo iš dalies eina ir dvasinis kaimo lū- 
žimas, pasmerkimas ar jo ignoravimas gali atimti pasitikėjimą pa- 
čia pastoracija ir jos vykdytojais. Tų pačių rezultatų galėtų duoti 
ir smerkimas viso to, kas miestiška, ar kas ateina įš miesto tikslu 
apsaugoti kaimą nuo neigiamos miesto įtakos. Pasitikėjimas ap- 
škritai pastoracijoje yra didelė vertybė, o juo didesnė ji yra šiuo 
sunkios krizės laiku, tad jį prarasti — reikštų labai daug, jeigu 
ne viską prarasti, nes tuo būdu galima užkirsti kelią bet kokiam 
priėjimui prie tų žmonių. Tai viena. Antra, pastangos izoliuoti 
kaimą nuo miesto, jeigu tai ir sektųsi, vadinas, jeigu šitos pa- 
stangos iš viso galėtų būti vaisingos, tai jos būtų nenaudingos 
tuo, kad įnešių tautoje susiskaldymą, nutrauktų organiškus, na- 
turalius ryšius, kokie yra ir turi būti tarp įvairių visuomeninių 
tautos organų ir vestų tautą prie dekadenso *). 

Štai kodėl šių dienų kaimo pastoracijoje tenka ieškoti tokių 
formų ir būdų, kurie, būdami sėkmingi sulaikyti krizės procesui, 
vis dėlto nepereitų į kraštutinumus ir galutinam rezultate neuž- 
kirstų tolimesnio kelio į iikininkų, ypač jų jaunimo, kuris tos kri- 
zės labiausiai paliestas, sielas ir nepakenktų visos tautos sąnarių 
normaliam dvasiniam tarpusaviam santykiavimui, kuris yra reika- 
lingas ir plačiai (visos tautos ribose) paimtai pastoracijai, 

Vis dėlto šių dienų kaimo pastoracijoje yra aktualus 

b. — kaimo apsaugojimo nuo nevykusių įtakų 
klausimas, arba kaimo imuniteto klausimas. Šių dienų pasto- 
ralistai, atrodo, daugiau yra linkę siūlyti pozityvias šitam apsau- 
gojimui priemones. Viena iš tokių priemonių yra kaimo pa- 
saulėžiūros pagrindų sustiprinimas arba kaimo reli- 
gijos padarymas daugiau sąmoningesne. Nes svarbiausia dvasi- 
nės kaimo krizės priežastis, atrodo, ir glūdi tame, kad irraciona- 
linėmis galiomis ir tradicija pagrįstas kaimiečio religinis gyveni- 
mas neišlaikė stiprios šių dienų racionalizmo srovės spaudimo. 


ia Plg. Chr. Schulte, Die neuzeitliche Landseelsorge, - Miinster 1935, 

Susvyravęs religijoje arba pasidaręs jai abejingas, jis nebeteko ir 
savo egzistencijos svarbiausio pagrindo. Kaip tik dėl to jis, kaip 
atitrūkęs nuo inkaro laivas, ėmė blaškytis, mestis į įvairius kraš- 
tutinumus, kompromisus (moralinius ypač) ir gaudyti įvairias nau- 
jas, skambias idėjas ir jomis bandyti pagrįsti savo egzistencijos 
pagrindus. 

Kaimo pasaulėžiūros sveikas suracionalinimas (ne suracio- 
nalistinimas!) galėtų šiuo atveju duoti kaimo žmogui, be kitko, 
ir sveiko kritiškumo, su kurio pagalba jis įstengtų vertinti visas 
naująsias įdėjas bei įtakas, kurios savo pasisekimą kaime taip 
pat juk rėmė to paties kriticizmo žadinimu religijos apskritai, o 
ypač katalikybės, Bažnyčios ir dvasiškių atžvilgiu. 

Antras dalykas, kuris, kaip atrodo, galėtų pozityviai padėti 
sustabdyti krizės procesą kaime, tai žadinimas pasitikėji- 
mo savimi, pasitenkinimo savo provincijos ir luo- 
mo būtimi ir iš viso kaimo gyvenimo įprasminimas. Kaimo 
žmogus turi pajusti, kad jo gyvenimo būdas, jo papročiai ir tra- 
dicijos yra kažkas giliai prasminga. Kad visuomenėje turi būti 
pasiskirstymas luomais, tačiau nėra luomo, kuris būtų žemesnis 
už kitą. Joks darbas žmogaus nežemina, juoba ūkio darbas. Ypa- 
tingai pabrėžtina, kad šventumas, kuris kiekviename luome yra 
galimas, ypatingai jis yra galimas ūkininkų luome. Ūkininkas, bū- 
damas visą laiką Dievo sukurtos gamtos prieglobstyje, geriau 
kaip mokslininkai iš knygų, išskaito iš tos naturalios knygos 
Dievo valią. Pagaliau ta pati gamta jį apdovanoja daugybe že- 
miškų gerybių, kurių didžiausia sveikata; miestiečiai šiuo atveju 
ypač jam gali pavydėti. Pagaliau tam tikras primityvumas kaimo 
gyvenime, nors išoriškai žiūrint ir lyginant su miestišku blizgesiu, 
daro lyg ir blogą įspūdį, tačiau argi ne paprastume yra išmintis! 
Juk ir Kristus prastuolius ir vaikus iškėlė aukščiau už išdidusius 
išminčius. 

Šitos mintys turėtų būti dažniau įpinamos į pamokslus, 
į katekizaciją (vaikams, kurie greit bus jaunimas ir atsidurs kri- 
zės sūkuryje), į jaunimo susirinkimų paskaitas. Tačiau antra ver- 
tus, reikia propaguoti ir remti kiekvieną kaimo būvio gerinimą ir 
“ sveikai suprastos civilizacijos kėlimą, kad žadinamasis pasitenki- 
nimas savo būtimi nebūtų nerealus, bet kad darytųsi vis labiau 
ir labiau realiai pagrįstas. 

c. — Išlaikymas to, kas yra likę gera — yra kitas 
šių dienų pastoralistų stipriai pabrėžiamas kaimo pastoracijoje 
klausimas. Suprantama, kaimo krizė ne visus kaimus vienodai yra 

palietusi. Vienuose provincijos rajonuose kaimai gali būti išlikę 
labai mažai paliesti, kitur daugiau. Bet kokias kaimo bendruo- 
meninio gyvenimo formos, jeigu jos dar yra išlikusios, reikia pa- 
laikyti; jeigu jos nyksta, stengtis jų nykimą sustabdyti. Net ten, 
kur šitos bendruomeninio gyvenimo formos yra išnykusios, kai 
kurių pastoralistų manymu, reiktų atgaivinti arba iš viso paža- 
dinti naujas jėgas į šitų formų atnaujinimą bei grąžinimą. 

Kai kuriuose kaimuose dar gali būti išlikusių religinių, do- 
rovinių papročių, kuriuos taip pat reikia palaikyti. Nors jie kai 
kada gali būti susiję su tam tikru prietaringumu, tačiau dėlto ne- 
reiktų mažinti jų vertės. „Laiminga tauta, gražiai pastebi Chr. 
Schulte, kurios gyvenime religiniai papročiai tapo antrąja prigim- 
timi!“ Norint susekti, kurie papročiai yra išlikę, reiktų juos su- 
rinkti, sakytume, „suinventorizuoti“ ir tai pagal bažnytinius ar ci- 
vilius metus. Tariant, reiktų susekti, kokie religiniai-doroviniai 
papročiai, liečią šeimą, namus, tvartus, gatvę, laukus ar žmonių 
gyvenimą nuo lopšio iki karsto ir kuriuo metų laiku yra varto- 
jami. Iš to papročių „inventoriaus“ ir iš kitų aplinkybių, apie ku- 
rias renkant davinius galima patirti, galima spręsti, kas išlaikyta, 
kas dar galima išlaikyti ir kas verta išlaikyti. Aišku, tie papročiai 
kurie gali nebesiderinti su šio laiko kaimo dvasia, jo galvosena 
ir kurie iš viso gali atrodyti ne labai verti, būtų net netikslinga juos 
palaikyti ar propaguoti. Tačiau šiuo atveju patariama spręsti ir 
veikti ypač atsargiai. 

d. — Naujų kaimo pastoracijos būdų kūrimas 
ir senųjų pritaikymas. Nauji laikai, naujai pakitusios ir 
kintančios kaimo sąlygos, aišku, reikalauja ir naujų kaimo pasto- 
racijos Tormų bei būdų. 

Vienas iš tokių naujų ir šių dienų pastoralistų ypač propa- 
guojamų dalykų yra kaimų ir šeimų dažnesnis lanky- 
mas tikslu palaikyti glaudų su kaimo žmonėmis kontaktą ir pa- 
žinti arčiau dabartinę jų galvoseną, vykstančius juose pasikeiti- 
mus. Dr. Chr. Schultę net mano, kad šių dienų kaimo pastora- 
cijoje reiktų ne tiek sielotis, kaip kaimą laimėti religijai, kiek, kaip 
tikrai suprasti dabarties kaimo gyventojus. Tuo jis nori pasakyti, 
kad šiandien daugiau, negu bet kada, reikia, kad kaimo pasto- 
racija atsiremtų į tinkamą dabartinių kaimo psichologijos vibra- 
cijų pažinimą ir supratimą. Be to viso, suprantama, bet koks, 
kad ir gražiausias sielojimasis kaimo laimėjimu gyvajai religijai 
ir net pastangos gali neduoti jokių vaisių arba labai mažus. 

Kai kurie pastoralistai, kalbėdami apie senųjų religinių p4- 
pročių palaikymą kaime, užsimena ir apie naujų kaimo reli- 
ginių papročių kūrimą. Šitie nauji papročiai turėtų paliesti 
naujas ūkinio ir techninio laimėjimo priemones ir naujas ūkininko 
gyvenimo formas. Reikia, kad ir tai, kas nauja atsirado dabarti- 
niame kaime, būtų persunkta krikščioniškąja dvasia, kaip ja buvo 
persunkta ir visa tai, kas buvo sena. Tuo atžvilgiu ir visa Baž- 
nyčia yra prisitaikiusi — ir ji laimina bei šventina, sakysime, 
automobilius, aeroplanus, laivus, sporto aikštes, įrengia koplyčias 
bei laiko pamaldas net cepelinuose, giliausiose žemės kasyklose; 
net barus, restoranus, šokių sales, reikalui esant, panaudoja pa- 
maldoms ir t. p. Taigi naujų ūkio įrankių, naujų ūkio darbų, net 
naujų kaimo gyvenimo tradicijų, jeigu tik jos iš esmės yra geros 
ar indiferentiškos, laiminimas galėtų sudaryti minėto naujo religinių 
papročių kūrimo bazę. Be to, šiandien ypač propaguojamas įvairių 
palaiminimų —sakramentalijų vartojimas gimtąja kalba, tuo tikslu net 
leidžiami ir platinami pačių liaudies žmonių tarpe jų vertimai, kad 
juos patys žmonės galėtų, reikale, individualiai ar bendrai vartoti, 
Jau plačiai vartojama, ir didelio pasisekimo susilaukusi, kaip 
nauja kaimo pastoracijos priemonė, yra vadinama šviečiamoji 
Įempa arba net tylioji filma. Prancūzijoj, Vokietijoj, Italijoj, 
Austrijoj, Šveicarijoj, Olandijoj, Belgijoj yra gaminamos specialios 
filmos įvairioms religijos tiesoms, Bažnyčios istorijos ar šv. isto- 
rijos epizodams, šventoms vietoms, šventųjų gyvenimams įvai- 
riems liturginiams veiksmams (šv. mišioms, sakrameniams, net 
bažnyt. metams, jų eigai) pavaizduoti. Tokios filmos puikiai pa- 
tarnauja kaimo pasaulėžiūrai pagilinti ir apskritai katalikiškam kai- 
mo akiračiui praplėsti. Kaimo žmonės tokias filmas mėgsta žiūrėti 
ir į jų seansus renkasi gausiai, kartais net gausiau, negu į pamoks- 
lus ar konferencijas. (Pas mus filmų ir aparatų reikalu informaci- 
jas ir net tarpininkavimą teikia kun. dr. J. Dabrila Vilkaviškyje) 

Viena iš antraeilių, tačiau taip pat turinčių didelę reikšmę, 
ypač kaimo ir kaimo parapijos bendruomeniškumui palaikyti, o 
be kitko ir religiniam gyvenimui pagyvinti priemonių laikoma 
geri įspūdingi religiniai vaidinimai iš šventųjų gyvenimų, 
biblinių epizodų, šių dienų religinės krizės išgyvenimų-tragedijų, 
šių dienų religinio heroizmo ir kankininkystės — pav., Meksikos. 
Ispanijos, Rusijos kankinių ir t. p. Parapijos kat. organizacijos, 
galėtų tokių veikalų parengti ir juos plačiosioms masėms ne tik 
parapijos centre, bet ir atskiruose kaimuose laiks nuo laiko ro- 
dyti. Šalia vaidinimų arba jų vietoje kai kada taip pat gera prie- 

monė galėtų būti proginiai religiniai kaimo vakarai su kitokia ge- 
rai parinkta įvairia auklėjančia programa, pav., kurios nors para- 
pijos šventės proga su tos šventės prasmę iškeliančia kalba, su 
religiniais eilėraščiais, religinėmis giesmėmis ir t. p. 

Iš grynai bažnytinių naujų priemonių kai kas siūlo taip va- 
dinamus religinius kaimo sekmadieniusbeireligines 
kaimo savaites. Tai būtų savotiškos vienos dienos ar kelių 
dienų kaimo misijos. Tokia vienos dienos su eile pamokslų, 
religinė diena, pav, sekmadienis, sakomų specialiai pakviesto 
žmogaus, manoma, labai padėtų išjudinti visą parapiją. Jos pro- 
grama, sudaroma tokia: jau šeštadienio vakare vienas pamokslas 
visiems parapijiečiams bendrai. Sekmadienį prieš, pietus trumpesni 
pamokslai per kiekvienas ar prie kiekvienų šv. mišių; po pietų — 
pamokslai atskirai jaunimui, vyrams, moterims, pagaliau vakare 
vėl vienas pamokslas visiems bendrai. Panašiu pagrindu, tik ma- 
žiau sugrūstai, organizuojamos ir religinės kaimo savaitės. Ta- 
čiau visas tokių religinių dienų ir savaičių pasisekimas glūdi 
tame, kiek pamokslininkas atsiremia į šių dienų kaimo bendrai ir 
atskirų jo grupių psichologiją. Be to, labai svarbu, kad patys 
tokių dienų ir savaičių pamokslai būtų iš viso glaudžiai surišti 
su praktiškų kaimo gyvenimu. 

Ypatingai daug reikšmės skiriama šių dienų kaimo pastora- 
cijoje vienos dienos ir trijų dienų ūkininkų rekolek- 
cijų (vadin. Landeinkehrtagen ir Bauernexerzitien) naujam pri- 
taikymui ir sugyvinimui. Jų pasisekimui reikia kelių sąlygų: pir- 
ma, kad jos būtų ne bažnyčioj, bet kur nors ypatingesnėje ap- 
linkoje (pav., jei kur yra vienuolynas, tai ten); antra, kad jos būtų 
specializuotos (atskirai vyrams, moterims, jaunimui ir t. t.); trečia, 
kad šitokioms rekolekcijoms daug užsidegimo rodytų vietos dva- 
siškija ir jas rekomenduotų žmonėms kaip didelę palaimą jų dva- 
siniam gyvenimui, ketvirta, kad pats rekolekcijų vedėjas gerai 
pažintų dabarties ūkininkų psichologinę problematiką bendrai ir 
toje vietoje ypatingai; o, be to, kad mokėtų pasirinkti reikšmin- 
gas temas; iš šių pastarųjų nurodomos tokios: dabarties religi- 
niai-doroviniai pasikeitimai kaime, ūkininkų luomo etika, ūkinin- 
kiją liečiantieji valstybės įstatymai religiniu-doroviniu atžvilgiu, 
parapijos bažnyčia — bendruomenės namai ir p. 

Kas liečia pamokslus, tai jie be įprastų katechetinių ir 
homiletinių temų, kurios siekia daugiau dogmatinio, moralinio- 
asketinio paruošimo, ypatingai šiandien dar patariami apolo- 
getiniai (įvairioms kylančioms abejonėms ir neaiškumams iš- 

sklaidyti) liturginiai, ypač liturginių metų, kurių ritmas la- 
biausia artimas ūkininko sielai, bazėje ir specialūs ūkininkų pro- 
fesinei etikai ir kitiems šiandien jų gyvenime opiems klau- 
simams, kaip šeimų, ūkininkų pašaukimo, bendruomeninio gyve- 
nimo, darbo meilės klausimams spręsti. 

Ypatingai daug vilčių šiandieninėje kaimo pastoracijoje de- 
dama į gerai suprastą ir gerai organizuotą kaimo katalikiš- 
kąją akciją, ypač į kaimo katal. akcijos vadų speciali- 
zuotą (pagal amžių, lytį, profesjją, išsilavinimą) auklėjimą, 
bet tai jau daugiau kat. akcijos klausimas, kurį plačiau tektų 
liesti atskirai. 


3. Ypatinga kunigo vaidmens reikšmė šių dienų 
kaimo pastoracijoje 


Visi minėti kaimo dvasios pakitimai ir sąryšyje su tuo iškilę 
nauji kaimo pastoracijos uždaviniai šių dienų kaimo sielų vado- 
vui kelia didelių sunkumų, reikalauja tam tikro persiorientavimo 
ir net specialaus pasiruošimo. 

a. — Sunkumai kaimo kunigui, tiesą sakant, višuo- 
met buvo nemaži. Kadangi kaimo žmonių galvojimo ir veikimo 
tempas daug lėtesnis, o kultūrinis gyvenimas ne toks gilus ir 
šakotas, tad visa tai sunkino bet kokių didesnių ir reikšminges- 
nių kunigo planų realizavimą ir iš viso lėtino pastoracinio veiki- 
mo skuba. Prie šių sunkumų pastaruoju laiku dar prisidėjo nau- 
ji, iš kurių kunigą ypač paliečia ir psichologiškai itin jį slėgia 
šie: su religiniu indiferentizmu atėjęs nepasitikėjimas juo (kunigu) 
ir tyliai, o kai kada ir net garsiai bei viešai reiškiama jam ne- 
simpatija. Visa tai labai dažnai prislėgia jo sielą, veda jį į des- 
peraciją, o kai kada toks jo ir jo pastangų traktavimas išveda jį iš 
pusiausviros, ir jis išlieja savo kartumą žmonėms ar ima jais 
skųstis. 

Visa tai sudaro didelių dvasinių pavojų pačiam kunigui as- 
meniškai ir jo pastoraciniam darbui. Jeigu kunigas nustoja pasi- 
tikėjimo savimi, pasiduoda pesimizmui, jis atsiduria pavojuje nu- 
tolti nuo savo žmonių, o žmonės taip pat labai dažnai to nesu- 
prasdami, o kai kada net blogai suprasdami, ima dar mažiau 
rodyti nuoširdumo, mažiau gerbti ir tuo būdu taip pat nutolti 
nuo jo. 

Taigi pirm visko kaimo pastoralistui apskritai, o ypač šiuo 
pasunkėjusiu laiku, svarbu nenustoti drąsos, nepritrūkti jėgų, ne- 

pritrūkti tikėjimo į pasisekimą, nepristigti džiaugsmo ir pasiten- 
kinimo darbu, nepasiduoti kartumui ir pesimizmui, o taip pat 
nesustoti tame pačiame kelyje. Ypač reikia neužmiršti ir tos 
psichologinės paslapties, kad geras nusiteikimas, optimizmas ža- 
dina naujų jėgų ir pas patį kunigą ir pas jo parapijiečius: skep- 
tikai ir nepasitikintieji to neišlaiko ir ima slaptai ar atvirai rodyti 
jam simpatiją, o ištikimųjų sielų aukos, kurias jie pakelia, būna 
persaldintos ir viltys nepalaužtos. 

Be šito, sakytuume, pagrindinio šių dienų kaimo pastoralisto 
pasisekimui reikalavimo, yra dar ir kitas. Tai jo — 

b. — kaimo kunigo pasiruošimas naujoms 
problemoms spręsti. Jau esame minėję vieną kitą naują 
šių dienų kaimo pastoracijos uždavinį bei naujus būdus, kuriuos 
kunigas turėtų gerai pažinti ir išstudijuoti. Suprantama, į semi- 
nariją tų dalykų studijuoti jis nebegrįš, be to, jeigu ir grįžtų, 
vargiai ji jam beįstengtų nurodyti, ką jis ypatingai konkrečiose 
savo parapijos sąlygose turėtų daryti. Taigi studijuoti pirmon 
eilėn jam reikia pačią savo parapiją ir čia savo studijas pritaikyti. 
Tačiau vis dėl to pabrėžiame studijavimo reikalą. Negalima 
kad ir labai konkrečių kitų nurodytų priemonių taikyti savo pa- 
rapijai mechaniškai, neištyrus, kiek jos gali būti reikalingos ir kiek 
sėkmingos. 

Tačiau svarbu ir bendresnės kolektyvinės studijos. Tokio- 
mis studijomis galėtume laikyti labiau pritaikytas dekana- 
tines konferencijas. Jos galėtų būti puiki priemonė 
šių dienų tam tikro kaimų rajono dvasios stovio diagnozei nu- 
statyti ir naujoms pastoracijos priemonėms įvertinti, bei pasida- 
linti jau įgyta tuo reikalu patirtimi. Taip pat didelės reikšmės ga- 
lėtų turėti ir platesniu mastu (visos vyskupijos ar net viso kraš- 
to kunigams) suruošti kursai bei studijų dienos specia- 
liai kaimo pastoracijos klausimams apsvarstyti. 

Dekanatinių konferencijų ir tokių studijų dienų programoje 
galėtų figuruoti tokios temos bei klausimai: šių dienų kaimo 
psichologija apskritai, dabartiniai kaimo charakterio pakitimai, 
dabartinių kaimo šeimų moralės klausimai, kaimo profesinė eti- 
ka, dabartinio kaimo socialinė struktūra, dabartinę kaimo dvasią 
Tormuojančios įtakos, kaimo ir miesto santykiai, pamaldos kaimo 
parapijoj, kaimo parapijos pamokslai ir katechizacija, religiniai 
kaimo papročiai, liturginio ir biblinio sąjūdžio pritaikymas kaimo 
parapijos pastoracijoj, katal. kaimo akcijos apskritai, o ypač vadų 
ruošimo problemos, kaimo parapijos kunigo idealas. 


k 


Jeigu kaimo pastoralistai rastų laiko, galėtų ir turėtų aukš- 
čiau minėtas bendras studijas pagilinti dar privačia lektūra. 
Svetimų kalbų mokant, galima rasti itin geros ūkininkų pastora- 
cijos klausimais literatūros, kurios dalį paduodame ir šio 
straipsnio gale. 

Visas šitas naujų kaimo pastoracijos problemų kompleksas 
rodo, kad be bendro kunigų pasiruošimo dar reikalingas itin 
specialus pasiruošimas kaimo pastoracijai. Kadangi dabartinės 
laiko ir amžiaus sąlygos daugeliui jau dirbančių pastoracijos 
darbą kunigų tokio pasiruošimo, net prie geriausių norų, nebe- 
leidžia susidaryti, tad svarbu, kad šitą pasiruošimą įgytų bent 
naujos kunigų kartos. Tad šių dienų pastoracijoje iškyla visu 
aktualumu 

c. — naujų būsimų kaimo pastoralistų specia- 
laus paruošimo klausimas. Ties šiuo klausimu daugiau 
bei mažiau sustoja kiekvienas autorius, kuriam tik tenka svars- 
tyti šių dienų ūkininkijos pastoracijos problemas. Jie, kaip jau 
buvo pabrėžta, pageidauja, kad seminarijos įvestų būsimus kuni- 
gus į visą šių dienų kaimo problematiką; toliau, kad paruoštų 
juos ar iš jų kaikuriuos kaimo misijonieriais bei uždarų rekolek- 
cijų vedėjais ir kaimo katal. akcijos vadų auklėtojais. Toliau ir 
pats auklėjimas turi būti kiek labiau pritaikytas, tariant, turėtų 
būti įkvėpta daugiau šv. Jono Vianney dvasios ir išugdyta tos 
savybės, kurių, kaip jau buvo aukščiau užsiminta, itin reikia kai- 
mo pastoralistui, 

II. Šių dienų miesto pastoracijos uždaviniai 


Nors apskritai miestų pastoracijos sąlygos pastaruoju laiku 
yra žymiai pagerėjusios, bent pasidariusios nepalyginti geresnės, 
negu buvo 19-ame šimtmetyje arba tuoj po karo, vis dėlto mies- 
tas, su skirtinga savo psichologija, su per daug koncentruotu ir, 
sakytume, rafinuotu savo gyvenimu visuomet kėlė ir kels daug 
rūpesčių pastoracijai. 

Šių dienų pastoracijai ypatingai rūpi dvasinės miestų struk- 
tūros pažinimas, pastoracinio miestų veikimo būdų ir priemonių 
tikslesnis parinkimas ir miestų pastoracijos veikėjų bei jų pagal- 
bininkų paruošimas. 


1. Dvasinės miestų struktūros pažinimas 


Šių dienų miesto dvasinei struktūrai pažinti yra būtina mes- 
ti žvilgsnį į praeities miestų gyvenimą. Ne tik įdomu, bet ir 
svarbu žinoti, ar tai, ką mes šiandien vadiname miesto dvasia, 
yra būdinga miestui apskritai ar tik šių dienų miestui. Iš anks- 
to reikia pastebėti, kad šių dienų miesto gyvenimas yra pasida- 
ręs žymiai kitoks, negu jis buvo senovėje ar viduramžiais. 

a. — Senoviniai ir viduramžiniai miestai, bū- * 
dami sienomis aptverti, technikos patogumais neaprūpinti, gyven- 
tojais neskaitlingi, buvo tarsi uždaros bendruomenės, kurių gy- 
venimas vyko pagal nustatytas tradicijas ir aukštesniosios val- 
džios tvarką. Žmonės pažino vienas kitą, nes jų buvo ne tiek 
daug, o be to, ir vienas kito pagalbos jie buvo labiau reikalingi, 
nėse buvo daug tampresni. Tradicijos ir viešoji opinija, kuri Ia- 
biau uždarose bendruomenėse visuomet yra stipresnė, formavo 
miesto gyventojo charakterį taip, kad jis daugiau bei mažiau 
turėjo pasidaryti tipiškas, vadinas, daugiau bei mažiau bendras 
to miesto gyventojams. 

Kaip tik dėl tų aplinkybių žymiai geriau galėjo klestėti mies- 
tuose ir religinis gyvenimas. Nieko tad nuostabaus, kad krikš- 
čionybės plėtimosi laiku pirmiausia ji įsigalėdavo miestuose ir 

miestai būdavo švarbiausi krikščioniškų misijų centrai juos su- 
pančioms plačiosioms apylinkėms. Viduramžių miestų religinę 
dvasią gražiai simbolizavo didingos, visam miestui dominuojan- 
čios katedros. Jose miestietis pradėdavo savo dieną, jų paunks- 
mėje dirbčavo savo dienos darbus, į jų varpų balsą, kviečiantį 
maldai, pamaldoms, įspėjantį pavojų jis uoliai atsiliepdavo. Net 
jo — miestiečio namus puošdavo Madonnos paveikslai ir prie- 
šais jas žibančios lemputės. Šitos lemputės buvo gražus jų tikė- 
jimo ugnies simbolis. Nors ir ne visi jie yra buvę šv. Bernardo | 
žodžiais tariant, ereliais, kylančiais į saulę, tačiau jie veržėsi prie 
šviesos, nes jie tikėjo į Šviesą. 

Tiesa, jau XIII amžiuje miestuose buvo pradėjusi reikštis 
jantieji pranciškonų ir domininkonų ordinai. Antru atveju ši kri- 
zė pasikartojo XVI amžiuje. Nuo tada, ypač Vokietijoj, miesta 
pasidaro reformacijos centrai. XVIII amž. miestuo<e daugiausia 
įsigali šviečiamosios filosofijos išugdytas nacionalizmas ir indi- 
vidualizmas. 

Pradėjus ypač XIX amžiuje augti industrijai ir ties industri- 
jos centrais bazuotis tobulėjančio susisiekimo mazgams, stai- 
giai ėmė augti šimtatūkstantiniai ir net milijoniniai miestai, kurių 
gyvenimas iš esmės ėmė keistis. 

b. — Šių dienų miestuose apskritai ėmė įsigalėti 
individualizmas; šeimos izoliavosi nuo kitų savo butuose, darbi- 
ninkai — įvairiose dirbtuvėse, valdininkai — kiekvienas savo biūre, 
pirkliai — savo krautuvėse. Mašinos įsiviešpatavimas pamažu 
ėmė nustelbti žmogaus vertę. Turtingumo ir patogumų ieškoji- 
mas žmogų nuvedė į kompromisus su jo sąžine ir aukštesniais 
principais. Taip miestiečio pasaulėvaizdyje šalią dvasios atsistojo 
medžiaga, šalia religijos — civilizacija, technika. Tiesa, didžiosios 
katedros dar paliko stovėti, tačiau jų šviesa didžiajai miestiečių 
daliai jau nustojo spindėjus. Jos gaivinanti šiluma pasiekia tik 
keletos bei keliolikos metrų atstume nuo jos esančius miestie- 
čius. Net priemiesčio gyventojas nebesiryžta eiti į bažnyčią, esan- 
čią keliasdešimt ar keleta šimtų metrų atstume. 

Taigi didmiesčių pastatams-kolosams nustelbus išorinį baž- 
nyčios vaizdą, fabrikų sirenų, automobilių signalų, restoranų-ka- 
vinių džiasbandų ir radio aparatų triukšmingiems garsams nu- 
stelbus bažnyčios varpų gaudesį, savaime ėmė mažėti pastarųjų 
įtaka miestiečio sielai. Ir juo Bažnyčios siluetas ir jos varpų 
gausmas mažiau bepasiekia miestiečio akis ir jo ausis, juo jis 


Kanno Tarpilesezinės 
Kunigų Sanlnarijos 


“IN 


darosi jiems tolimesnis. Taip daugelis miestečių atitruko nuo savo 
Bažnyčios ir jos šviesos ir ėmė neramiai blaškytis. Vakarų kul- 
tūra, išaugusi tuose pačiuose miestuose ir dažniausia tų pačių 
katedrų paunksmėje, šių dienų miestuose, atrodo, ima nykti. Bent 
išorinės jos formos ima nebeatitikti jos vidujinį pagrindą. 

Nors šių dienų miestų aplinka skiriasi savo psichologija 
nuo Viduramžio miestų aplinkos vis dėlto ir pati savyje ji nėra 
visai vienalytiška, Tuo atžvilgiu mažeBni m. skiriasi nuo didmiesčių. 

c. — Mažesnių bei vidutinių miestų gyvento- 
jų psicologijoje nėra dar taip išaugęs individualizmas, 
kaip jis, sakysime, yra išaugęs didmiestyje. Nors labai nestip- 
riai, vis dėlto dar tebejaučiami bendruomeninio gyvenimo ryšiai, 
Jeigu šie ryšiai neberiša mažesniųjų miestų gyventojų materialiai, 
tai bent psichologiškai jie vis dar nėra nutrūkę. Čia žmogus 
taip pigiai nepasislėps nuo viešumos ir nuo viešosios opinijos, 
kaip didmiestyje. Mažesniuose miestuose mažiau ir techninės 
prabangos ir progų rafinuotoms pramogoms. Visos šitos aplin- 
kybės mažesnių miestų gyvenimą bent moraliniu atžvilgiu daro 
mažiau pavojingą. 

Tačiau ir tokiuose miestuose šiandien stipriai jaučiama ra- 
cionalizmo ir apskritai laicizmo įtaka. Kinas, nevykusi literatūra, 
kuri čia labiau prieinama, negu, sakysime, kaime, be to, restora- 
nai ir šokių salės — visa tai sudaro tam tikrų pavojų tiek do- 
roviniam tiek ir religiniam tokių miestų gyventojų apskritai, o 
ypač jaunimo gyvenimui. Be to, reikia neužmiršti, kad tokiuose 
miestuose, kaip ir apskritai miestuose, stipriai veikia mados psi- 
chologija ir, svarbiausia, kad čia jai nėra jokio kritikos masto, 
kokį didmiestyje, sakysime, iš dalies sudaro aukštųjų intelektua- 
lų ir šiaip aukštos kultūros asmenų bei rimtosios spaudos ki- 
toks laikymasis. 

d. — Didmiesčių psichologijoje individualizmas 
reiškiasi daug stipriau, negu mažesniuose miestuose. Šių dienų 
didmiesčiui tapus savotiška jūra — „fluidum perpetuum“, žmo- 
gus žmogui pasidarė visai svetimas. Atskirų individų čia nebe- 
riša joki ryšiai ir tiesiogiai nebepaliečia jokia viešoji opinija. 
Didmiesčio žmogus yra visiškas individualistas. Jis kuria savo 
gyvenimą, kaip jis nori ir tvarko savo sielos reikalus taip pat 
kaip jam patinka. Net jeigu jis religingas ir praktikuojantis, tai 
jo religija daugiau individuali ir palaikoma taip pat labai indivi- 
dualiu būdu. Kaip tik dėl to didmiesčio žmogų labai sunku pa- 
lenkti bet kokiam bendruomeniniam gyvenimui, pav., kad ir pa- 

rapijai. Jis mielai palaikys su kunigu asmeninį kontaktą, nors la- 
bai dažnai ir čia jis rinksis: tariant, ne su kiekvienu kunigu jis 
tokį kontaktą norės palaikyti; kaip savo dvasiniam patarnavimui, 
taip ir asmeniniam kontaktui šalia bažnyčios jis rinksis tik jam 
individualiai patinkantį kunigą. Jis taip pat rems bažnyčią bei 
parapiją ir gal būt net labai stambiomis aukomis, tačiau net to 
paties jo gerbiamo kunigo parapijoje labai atokiai stovės nuo bet 
kokių bendrų bendruomeninių veiksmų. Geriausiu atveju, jis 
prisidės prie gerai atrinkto jo profesijos, jo rango žmonių konfe- 
sinio sambūrio ir tai tokio, kurs per daug jo neįpareigoja ir in- 
dividualios jo laisvės nesuvaržo. 

Didmiesčio gyventojui noriai dėtis į tokią bendruomenę, 
kaip parapija, iš dalies kliudė ir ta aplinkybė, kad iki šiol dau- 
gumą jų (m. parapijų) sudarydavo labai įvairaus socialinio ir 
kultūrinio lygio žmonės su įvairiais interesais ir skoniu. Suėję į 
tą pačią parapijos bažnyčią, jie, aišku, turi jaustis ne kaip, bent 
sunku norėti, kad jie bendrai atliktų religinius aktus: bendrai ir 
garsiai melstųsi ir giedotų. 

Didmiesčio žmogus ypatingai jautrus gatvės ir mados įta- 
kai; dauguma didmiesčio gyventojų yra bejėgiai jai atsispirti. Did- 
miesčio žmogus, šiaip jau būdamas racionalistas, šiuo atveju 
pasiduoda irracionalioms galioms, 

Didmiestis sudaro ir daug daugiau įvairių progų rasiiedes 
jo gyventojui su religijos ir dorovės reikalavimais. Šitų progų ma- 
sinimui ir minios bei madų psichologijos įtakai gali atsispirti tik 
aukštos kultūros ir gerai aklimatizavęsi miestiečiai. Ypač silpni 
prieš ją pasirodo iš kaimų, provincijos atėję žmonės ir paties 
miesto jaunimas, 

Didmiesčiai, kurie naujai kuriasi arba į kuriuos yra atvykę 
ar atvyksta didelis provincijos gyventojų skaičius moraliniu-reli- 
giniu atžvilgiu yra daug blogesni, negu seni ir senų miesčio- 
nių miestai. Jų pastoracija ypatingai yra sunki, sunkesnė net, ne- 
gu šių dienų kaimo, tačiau ir labai svarbi. 

Ne visai pilnas susidarytų šių dienų miestų dvasios struk- 
tūros vaizdas, jeigu nepaminėtume ir naujų 

e. — miestų dvasios atsinaujinimo reiškinių. 
Individualizmo išblokštas iš visumos, šalto racionalizmo dvasiš- 
kai atvėsintas ir pagaliau grubaus materializmo nudvasintas, mies- 
tietis ima jausti atsinaujinimo, grįžimo prie to, kas prarasta, rei- 
kalą. Jame vėl ima pabusti bendruomenės, visumos, irracionalaus 
"misticizmo, dvasinių vertybių ilgesys. Jis pradeda svajoti apie 

naują visuomenę, naują tautą, naują valstybę, naują jaunuomenę, 
naują meną. Kartu su tuo jis pradeda atgauti tikėjimą, tuo tarpu 
bent tikėjimą į ateitį, į kaž ką nauja, didinga. Tai, ką kitados ro- 
mantikai puoselėjo mažuose rateliuose, būtent — pasaulio su- 
dvasinimo, sudievinimo ilgesį, šiandien kad ir kiek kitokioj for- 
moj puoseleja didmiesčių masės.. Jose ėmė augti didybės pajau- 
timas ir atsinaujinimo valia. 

Visa ta nauja miestų dvasios kryptis, kiek atrodo, yra dar 
šalia senojo religinio žmogaus kelio. Tačiau ji nebėra ir tame 
kelyje, kurs kultūrai — technikai priskyrė išganančią reikšmę. Kad 
ir ne visai išryškėjąs jos kelias į tai, kas laisva, gryna, gyvy- 
biška, amžina, tačiau, kiek atrodo, tai bus tas pats kelias, kurs 
veda į Sekmines. Išoriniai šitos dvasios krypties reiškiniai yra 
grįžimas į tylų šeimos židinį, į gamtos prieglobstį, didesnis rim- 
ties pamėgimas. Šalia medžiagos miestietis jau ima pripažinti dva- 
sią, šalia mokslo— kultūros —meno religiją. Tačiau ir religijoje jis 
ieško paprastumo, šilumos. 


2. Pastoracinio miestų veikimo racionalizavimas 


Šių dienų miestų — tiek mažesniųjų, tiek ir didmiesčių — 
pastoracijoje iškyla keletas svarbių uždavinių. 

a. — Apskritai miestų pastoracijoje reikia vengti igno- 
ruoti arba neigti dabartinį miestų gyvenimo būdą ir formas. Ne- 
galime jų ignoruoti dėl to, kad jos jau egzistuoja ir daro 
įtaką sieloms. Bitų bergždžias darbas nusigręžus nuo dabarties 
gyventi senųjų formų reminiscencijomis, tik jas teidealizuoti ar 
net norėti per fas et nefas atgaivinti. Tai darant tektų pasilikti 
gyvenimo užpakalyje ir atsisakyti nuo pačių naujųjų formų pa- 
krikštijimo arba jų sukrikščioninimo. 

Nereikia tų naujų miesto gyvenimo formų ir neigti, 
nes ne viskas, kas nauja yra bloga. Svarbiausia, reikia mokėti 
skirti tai, kas jose yra gera nuo to, kas bloga ir nei prieš vieną, 
nei prieš antrą neužmerkti akių. Kodėl? Reikia matyti gera, kad 
jį paremti, sustiprinti ir reikia matyti bloga, kad jį sustabdyti. 
Jeigu mūsų nusistatymas bus neigiamas apskritai visų naujovi- 
nių formų ir apraiškų atžvilgiu, tai miestietis, kuris jų laikosi ne 
tik dėl gerųjų pusių, bet kai kada ir dėl to, kad net blogosios 
pusės atrodo sub specie boni, imtų mus laikyti atsilikėliais ir už- 
trenktų duris bet kokiai mūsų intervencija. Tuo būdu mes iš 
karto netektume įo pasitikėjimo ir prarastume bet kokias galy- 

mybes daryti jam įtaką. Tuo tarpu priešingai, pastebėjęs mūsų 
sugebėjimą objektyviai įvertinti tai, kas iš tikrųjų yra gera, jis 
labiau skaitysis ir su mūsų pastabomis dėl blogo bei pastango- 
mis t4 blogį pašalinti. 

Kaip tik dėlto darosi itin svarbu labiau pažinti šių dienų 
miestų gyvenimą apskritai ir ypač jausti miestiečių galvojimo 
ir jautimo pulsą. Tai ypač gali padėt pramatyti psichologines 
pastoracinio veikimo galimybes dabartyje ir jas tinkamai išnau- 
doti, o be to, geriau atspėti tolimesnio jų vystymosi kryptį. Šių 
dienų miestų gyvenimo realybės pažinimas ir jojo panaudojimas 
yra reikšmingas ir kitu atžvilgiu. Miestai dar ir šiandien tebėra 
dvasinio gyvenimo dinamai visam kraštui, bent jie tebeduoda 
toną viso krašto galvosenai ir net veikimui. Kiek šitas jų gami- 
namas efektas bus pozityvus dabarties ir ateities viso krašto gy- 
venimui, didele dalimi priklausys ir nuo to, kiek sielų vadovai 
pridės savo rankas prie paties dinamo sukimo. Taigi miestų pa- 
žinimas yra reikalingas ne tik sėkmingai jų pačių pastoracijai, 
bet ir jų panaudojimui viso krašto pastoracijai, bent viso krašto 
dvasinės kultūros kėlimui. 

Vienas iš svarbiausių pozityvių miestų pastoracijos uždavi- 
nių yra panaudoti naujai pradedantį reikštis miestų gy- 
ventojų ilgesį to, kas nauja, didinga, gražu, amžina. Čia kaip 
tiktai ir yra proga praskleisti jam krikščionybės didingumą, jos 
grožį jos amžinuosius idealus. Ypatingai tenka panaudoti jo lin- 
kimą į bendruomenę, į visumą supažindinant jį su Bažnyčia kaip 
bendruomene, kaip visuma, kaip organizmu, kuris įjungia į save 
ne tik atskirą asmenį, bet ir šeimą, mokyklą, organizaciją ir net 
tautą. Dalyvaudamas Bažnyčios gyvenime asmeniškai ar per krikš- 
čionišką šeimą, mokyklą, organizaciją, 0 ypač per parapiją, kaip 
Bažnyčios miniatiūrą, jis dalyvauja viso didžiojo Bažnyčios orga- 
nizmo gyvybiniame funkcijonavime, 

Jei kalbėti apie dar artimesnius miestų sielovados uždavi- 
nius, tai iškyla parapijos, kaip pagrindinio miestų pastoracijos 
veiksnio bei bazės, ir tarpparapijinės pastoracijos veiksnių 
paruošimas. Taigi pirmon eilėn šių dienų miestų pastoracijai ky- 
la uždavinys, kaip sutvarkyti miesto parapiją, kad ji, 
nežiūrint minėtų psichologinių šių dienų sunkumų (didelio mies- 
tų gyventojų išsilavinimo, interesų ir skonio skirtumų, o taip 
pat ir įsigalėjusio individualizmo), vis dėlto sėkmingai galėtų at- 
likti savo uždavinį. Antras svarbus uždavinys, kaip organizuoti 
pastoraciją tarpe tų žmonių bei socialinių vienetų ir institucijų, 

kurios negali būti įtrauktos į parapijos gyvenimą ir iš viso negali 
būti įterpiamos į parapijos rėmus. 

b. — Parapijų mažinimas ir jų specializavimas 
pasidarė vienas opiausių šių dienų miestų pastoracijos rūpesčių. 
Jau per daug gerai įsitikinta, kad vadinamos mamutiško dydžio 
(20.000, 10.000 ar net 8000) ir per daug mišrios (parapijiečių so- 
cialinių, kultūrinių interesų atžvilgiu) parapijos yra vienas didžiau- 
sių miestų pastoracijos sėkmingumo stabdžių. Miestų pastoracija, 
kuri turėtų ypatingai remtis kunigo asmeniško, individualaus kon- 
takto palaikymu su parapijiečiais, dėl parapijų kolosalinio didumo 
negali būti iš viso įmanoma. Net prie geriausių norų, kunigas 
neįstengtų visų savo parapijiečių dažniau aplankyti. Suprantama, 
kokia gali būti pastoracija tų žmonių tarpe, kurių nei kunigas 
nepažįsta, o labai dažnai nei patys žmonės savo parapijos kunigo. 
Antra vertus, kaip jau aukščiau buvo minėta, sunku norėti, kad tokių 
skirtingų socialinių ir kultūrinių interesų žmonės, kaip miesto 
darbininkai ir buržuazija galėtų bendrai ir aktyviai dalyvauti pa- 
rapijos gyvenime apskritai ir ypač bažnytiniame religiniame gy- 
venime ir sunku įsivaizduoti tokios mišrios miesto parapijos pa- 
storacijoje bet kokį individualizavimą bei pritaikymą skirtingiems 
parapijiečių interesams, nors šitas pritaikymas čia itin būtų rei- 
kalingas. | 

Štai kodėl šiandien miestų pastoracijoje pasinešta iš vienos 
pusės parapijų mažinimo, iš antros pusės jų spečializavimo — arba 
jų paskirstymo pagal skirtingus miesto gyventojų interesus kryp- 
timi. Dėlto 

a. — parapijų mažinimas, steigiant naujų pa- 
rapijų ir statant naujas bažnyčias ar bėdos bažnytė- 
les bei koplyčias (Notkirche arba Notkapelle) šiandien daugelyje 
Europos didmiesčių, 0 taip pat ir mažesnių miestų, eina visu 
spartumu. Nežiūrint nelengvos ekonominės pastarųjų keliolikos 
metų būklės, Berlyne, Paryžiuje, Romoje, Vienoje, Zūriche, Varšu- 
voje ir kituose kiek mažesniuose miestuose metai iš metų auga 
naujos bažnyčios. Užtenka tik pravažiuojant per atskirus kraštus 
akyliau apsižvalgyti, kad pamatytum senuose Europos miestuose 
visą eilę naujausio stiliaus, dažniausiai vaiskios spalvos naujų 
bažnyčių. Paryžiuje tik keletos metų laikotarpyje pastatyta net 
100 naujų bažnyčių, Vienoje vien priemiesčiuose, rodos, per 2 
ar 3 metus pastatyta per 20, Berlyne vienų metų laikotarpyje ir 
tik priemiesčiuose — 15 bažnyčių. Prie šių bažnyčių, savaime 
suprantama, įsteigtos ir parapijos. Zūricho (Šveicarijos) katalikai, 

kurie sudaro tik !/1 (apie 05.000) visų miesto gyventojų, skundžiasi, 
kad per 16 metų teįkūrė tik 14 naujų parapijų, vadinas, tik maž- 
daug po 1 per metus, nors, mums atrodo, ir tai gana gerai to- 
kiam katalikų skaičiui. 

Kai kuriuose kraštuose naujų bažnyčių statymas vykdomas 
labai planingai ir organizuotai.  Sakysime kai kuriose Vokietijos 
vyskupijose (plačiau man žinoma Freiburg i. Br.), prie kurių yra 
sudaryta speciali institucija — Kirchenbauamt'as, į kurį įeina 
eilė architektų, inžinierių ir kt. specialistų. Šitas Kirchenbauamtas 
turi dar savo skyrius — biūrus keliose svarbesnėse vyskupijos 
vietose, kuriose specialiai samdomi architektai tiria savo rajone 
bažnyčių statymo sąlygas ir vykdo pačius statybos darbus. 

Kad bažnyčių statymo našta perdaug negultų ant dalies 
miesto gyventojų ir ant naujai steigiamos parapijos, o be to, kad 
ir pačios naujai statomos bažnyčios neišeitų per daug mizernos 
yra įpareigotos prie to prisidėti ir kitos miesto parapijos, o kai 
kur ateina į pagalbą ir pačios kūrijos. Tuo būdu naujų bažnyčių 
statymas pasidaro ne tik lengvai pakeliamas, bet ir reikšmingas 
tuo, kad sukuriamos meniškos ir liturgijos reikalavimus atitin- 
kančios šventovės, kurios bus naujojo šių laikų pastoracinio 
uolumo ir naujos dvasios stiliaus liudininkės. 

8. — Miestų parapijų specializavimas taip pat 
jau daug kurs vykdomas. Dauguma mūsų minėtų naujai statomų 
bažnyčių ir prie jų kuriamų naujų parapijų, yra didmiesčių prie- 
miesčiuose, vadinas, skirtos specialiai proletarijatui. Tai daroma 
ne tik dėlto, kad, augant miestams, jų periferijos buvo likusios 
neaprūpintos bažnyčiomis. Šitokių naujų priemiesčių parapijų spe- 
cializavimas vyksta ne tik pripuolamai išoriniu būdu, bet ir išvi- 
diniu: jų pastoracija taip pat stengiamasi pritaikyti ir tas pritai- 
kymas tokiose, jau daugiau bei mažiau vienlytiškose (sakysime, 
darbininkų) parapijose yra žymiai labiau galimas. Daugelyje to- 
kių parapijų jau pavyko sukurti gražų bendruomeninį gyvenimą 
(pav. Frankfurto Šv. Dvasios, arba Miincheno šv. Sebastijono Lio- 
no N. D. St. Alban parapijose). Tarp tokių parapijų ir miesto cent- 
ro, vadinas, buržuazinio luomo parapijų pastoracijos galima pa- 
stebėti didelį skirtumą ir jis yra visai natūralus. 

Tačiau miesto parapijų specializacija negali nueiti toliau, kaip 
į centro ir priemiesčių bei darbininkų rajonų arba buržuazinio 
luomo ir darbininkų parapijų paskirstymo . Kodėl? Nei valdininkų, 
nei kareivių, nei studentų ir moksleivių, nei mokslininkų ir me- 
nininkų, nei ligonių ir kalinių, nei svetimšalių ir keliautojų — tu- 

ristų parapijų sukurti didmiestyje nėra galima. O tačiau tie mūsų 
minėti individualiniai vienetai yra nemažiau reikalingi individuali- 
zuotos, pritaikytos pastoračijos, negu, sakysime, darbininkai ir vi- 
durinis luomas apskritai. Štai kodėl šiandien šalia parapijų pasto- 
racijos, miestuose dar iškyla 

c. — Tarpparapijinės arba šaliaparapijinės 
miestų pastoracijos reikalas. Ir šitos pastoracijos charak- 
teris, suprantama, nėra paprastas. Ji bandoma organizuoti prie 
neparapijinių miesto bažnyčių arba ir prie tų pačių parapijinių, 
tačiau kitu būdu, būtent, specialiai ruošiamomis jiems pamaldo- 
mis su specialiai pritaikytu pamokslu ir specialiai parengta baž- 
nyčios aplinka (išpuošimu ir nuotaikai pritaikyta muzika, choru). 

Kai kurių individualinių vienetų, kaip kareivių, studentų, 
moksleivių, ligonių, kalinių pastoracijai yra oficialiai paskirti 
sielų vadovai ir savos bažnyčios bei koplyčios. Kitų, kaip meni- 
ninkų, mokslininkų (bent akademikų apskritai), svetimšalių pasto- 
racija rūpintis pavedama (neoficialiai) specialiai parinktiems kuni- 
gams. Svetimšalių pastoracijos tvarkymo ypatingai galima pasi- 
mokyti Berlyne (vyskupijos ordinariate, kur yra specialus otisas 
ir specialus jame dirbąs žmogus). 

Didelės reikšmės šalia parapijinės miesto pastoracijos turi 
specializuotos katal. akcijos organizacijos ir spe- 
cializuota katalikų spauda. Ypač šioje srityje gerų rezultatų 
duoda gerai organizuojami ir vedami atrinktų atskirų profesijų, 
išsilavinimo ir padėties žmonių studijų rateliai ir jų pagalba pa- 
ruošiami apaštalai. 


3, Miesto pastoracijos veikėjų paruošimas ir 
pasiruošimas 


Pigu suprasti, kad speciali miestų aplinka ir specialūs miestų 
pastoracijos uždaviniai reikalauja specitiškesnio ir miestų sielų 
vadų paruošimo, pasiruošimo ir veikimo. 

a.— Koks turėtų būti miesto kunigo paruoši- 
mas? Būtų sunku įsivaizduoti miesto kunigą, nieko nenusima- 
nantį arba mažai tenusimanantį psichologijoje apskritai, 0 ypač 
masės ir miestų psichologijoje ir individualioje psichologijoje ypa- 
tingai. Miestiečio siela, kuriai kunigas turės vadovauti per išpa- 
žintį ir šalia jos, nebus tokia paprasta kaip sodžiaus žmogaus 
siela. Ji yra daug labiau komplikuota, ir ją pažinti, nustatyti jos 
tipą ir pritaikyti jai reikiamas vadovavimo priemones bus žymiai 

sunkiau. Kaip tiktai dėl to ir reikia, kad kunigas jau iš anksto 
tam būtų gerai paruoštas. Toliau miesto kunigui nemažiau reika- 
lingas geras pedagoginis pasiruošimas, tariant, geras pedagogikos 
ir tai ne tik mokyklinės, bet ir masių, aplinkos ir platesnės indi- 
vidualiosios pedagogikos pažinimas. Socialinių šių dienų pro- 
blemų pažinimas miesto kunigui taip pat daugiau reikalingas, 
negu kaimo kunigui. 

Tačiau tai, kas yra svarbiausia miesto kunigo paruošime — 
tai jo asmenybė. Juk jis daugiausia veiks, bent turėtų veikti mieste 
individualiai, per asmeninį kontaktą, o čia svarbiausias dalykas 
kaip tiktai ir yra jo asmenybė, Kaip tik dėlto miesto kunigui rei- 
kia daugiau asmens kultūros, daugiau manierų (gera prasme), 
daugiau intelektualinio lankstumo ir taktinių bei takto preroga- 
tyvų, o taip pat daugiau valios ir fizinio patvarumo, kaip sąlygų 
bei garantijos, kad jis nepasiduos miesto gyvenimo neigiamu- 
mams ir nepaluš po sunkia miesto pastoracijos našta. Taigi 
pirmon eilėn jis turi pasižymėti ir įstengti patraukti žmones kaip 
žmogus, kaip džentelmenas. Nors šitas principas, kurį labai gražiai 
nušviečia Dr. J. Sellmair savo knygelėje „Priester und Mensch“ 
(Wiūrzburg 1938), tinka visiems kunigams, tačiau jis itin taikintinas 
miesto kunigui. Vis dėlto šitas kunigo kaip žmogaus — džentel- 
meno idealas negali būti nei pilnai sukuriamas, nei reikiamai pa- 
laikomas be antgamtinių, asketinių priemonių. Dėl to miesto ku- 
nigo paruošime ypač svarbus, žinoma, gerai suprastas ir sveikas 
asketinis paruošimas. Ypatingai jis svarbus dar ir dėlto, kad nuo 
asmeninio paties kunigo dvasinio gyvenimo pareina ir dvasinio 
kitų sielų vadovavimo pobūdis ir jo sėkmingumas. 

b.— Miesto kunigų pasiruošimas. Ne visur ir ne- 
visuomet galimas tik ką minėtas miesto kunigo paruošimas se- 
minarijose. Pagaliau ne viskam ir galima paruošti. Dėlto miesto 
kunigas turi pats ruoštis individualiai iš aukščiau minėtų sričių 
ir ieškoti progų bei galimybių kolektyviškai, drauge su kitais 
miesto kunigais, gal būt daugiau patirties turinčiais ar geriau pa- 
siruošusiais, išlyginti pastebimus savo pasiruošime trūkumus. 

Tačiau geriausiai miesto kunigas gali pasiruošti arba, geriau 
sakant, atbaigti ruoštis pats veikdamas ir kiekvienam svarbes- 
niam veiksmui ruošdamasis arba po veiksmo reflektuodamas bei 
stebėdamas kitų veikimą ir tuos vaisius, kuriuos šis veikimas duoda. 


- <. — Miesto kunigų veikimo klausimą plačiau čia 
nagrinėti būtų neįmanoma. Tačiau galima pastebėti du bruožu, 

kuriuos iškelia šių dienų miestų pastoracija kitur. Pirmas daly- 
kas — tai 

oc. — Pasidalinimas patirtimi ir darbo kordi- 
navimas tarp parapijų. Daugelyje vakarų Europos miestų 
kunigai renkasi laiks nuo laiko į oficialius ar neoficialius susi- 
rinkimus, kuriuose pasidalina pasiekta atskirose srityse patir- 
timi, iškelia naujus sunkumus ir pavojus, juos bendrai įvertina 
ir prieina bendrų išvadų. 

Iš dalies šitų bendrų susirinkimų rezultate pradėta koordi- 
nuoti pačių miesto parapijų veikimas ir sėkmingiau tvarkyti tarp- 
parapijinė ir šalia parapijinė pastoracija. 

Kai kuriuose Šveicarijos ir Vokietijos miestuose yra suda- 
ryta net bendra visų miesto parapijų kasa — Gesamitkirch- 
lichgemeindischekasse, iš kurios aprūpinami bendri vi- 
soms miesto parapijoms reikalai, kaip naujos (mieste) bažnyčios 
ar parapijos namų statybos finansavimas, aprūpinimas bažnyčių 
žvakėmis, vynu, teikimas pašalpų mažiau pajėgesnių parapijų ku- 
nigams išlaikyti. 

Kai kuriuose miestuose visos parapijos leidžia bendrą 
parapijų laikraštį, kuriame, be bendrų dalykų, yra ir atski- 
roms parapijoms bei jų reikalams skirti puslapiai. Tokie laikraš- 
čiai naudingi tuo, kad iš anksto paskelbia pamaldų tvarką atski- 
rais metų laikotarpiais, išpažinčių klausymo laiką, susirinkimų bei 
iškilmių vietą, laiką, programas, krikšto, vedybų, mirimų judėjimo 
davinius ir t. tt Tokie parapijos laikraščiai ne tik gerai išsilaiko, 
nes žmonės juos mėgsta dėl praktiškos informacijos, bet ir pa- 
gyvina miesto parapijų sugyvenimą. 

Ypač didelės reikšmės tokie bendri pasitarimai turi tarppa- 
rapijinio ir šaliaparapijinio darbo koordinavimui. Juk yra darbo 
sričių, kurių pastoracijos vienos parapijos ribose nėra galima pil- 
nai išugdyti. Pav., aklųjų, kurčiųjų, nebylių speciali pastoracija 
tėra galima tik viso miesto ribose, nes didesnis jų skaičius tesu- 
sidaro tik visame mieste. Arba, sakysime, bedarbių aprūpinimo 
bei šiaip biednuomenės šelpimo ir apskritai labdarybės darbai, kai 
jie vykdomi visų parapijų bendru susitarimu, pasitarimu ir susižino- 
jimu (sakysime tais atvejais, kai norima išvengti apgaulių ar kitų ne- 
susipratimų) vyksta daug sėkmingiau ir neša daug geresnių vaisių. 

6. — Darbo pasidalinimas parapijoje ir spe- 
cialių pagalbininkų paruošimas parapijoms. Kad 
atskiroje miesto parapijoje darbas eitų sėkmingiau, parapijos kų- 
nigai paskirsto parapiją rajonais ir pasidalina jais. Šito pasiskir- 

stymo rajonais tikslas yra tas, kad, turėdami aiškiai paskirtą dalį, 
kunigai galėtų dažniau savo dalies parapijiečius lankyti, juos pa- 
žinti ir apskritai palaikyti su jais asmeninį kontaktą. 

Šitas parapijos pasiskirstymas rajonais turi dar ir kitą tikslą 
būtent, kad pasirinktajame rajone kunigas galėtų sėkmingiau or- 
ganizuoti apaštalavimą, stiprinti silpnuosius, sutvarkyti moterys- 
tes, grąžinti nutolusius ar nutolstančius ir t. t. 

Tačiau kunigų jėgos ribotos, o be to, ne visose miestų parapi- 
jose jų yra reikiamas skaičius taip, kad šakotą miesto pastoracijos 
darbą kunigai vieni patys dažnai yra bejėgiai tinkamai atlikti. Iš- 
kyla tad pagalbininkų pasauliečių pasitelkimo reikalas. Pasaulie- 
čių pagalba reikalinga ypač techniškiems parapijos darbams, nors 
labai dažnai jie reikalingi ir tiesioginėje pastoracijoje tose srityse 
arba, tiksliau tariant, vietose, kur kunigas šiandien nebegali ar 
labai sunkiai tegali prieiti. Čia jų vaidmuo yra kaip tarpininkų 
bei ryšininkų tarp kunigo ir tų sielų bei vietų, su kuriomis ku- 
nigas arba iš viso negali susisiekti arba tik lig laikui. 

Tokiais pagalbininkais iš dalies šiandien paruošia iš rinktį- 
nių pasaulininkų katalikiškoji akcija. Tačiau daugelyje kraštų yra 
dar specialios institucijos, kurios paruošia specialius pastoracijos 
pagalbininkus, tiksliau sakant, pagalbininkes (Seelsorgehelterinen), 
nes kol kas bandymai šiai misijai paruošti vyrus nebuvo pasise- 
kę. Vokietijoj tokias pastoracijos pagalbininkes, kitaip dar vadi- 
namas katechetėmis ruošia specialūs institutai Miūnchene 
(Domprediger Niesel) ir Freiburge i. Br. (Pater W. Wiesen O. 
S. C), Olandijoje katechečių mokykla Bredoje (Prof. Franken), 
Čekoslovakijoj naujai pradėta organizuoti „Apaštalavimo“ vardu 
vadinama institucija Prahoje (Dr. P. Urban O. F. M). Savo ka- 
techečių instituciją jau nuo seniau turi ir prancūzai (Plg. Manuel 
pratigue d'Action religieuse, Paris-Reims 1913), 

Šitų katechečių uždavinys lankyti parapijos ligonius, teikti 
jiems dvasišką suraminimą ir medicinišką pagalbą (tam jos būna 
paruošiamos teoriškai ir praktiškai — atlieka net stažą ligoni- 
nėse), vesti vaikų darželius, patronatus, rūpintis moterysčių sana- 
cija, katechizuoti vaikus, padėti šeimoms, kurių motinos serga, 
padėti labdarybės darbe, veikti mergaičių ir moterų organizacijo- 
se. Tačiau viena iš pagrindinių jų pareigų, ypač Vokietijoje, tai 
parapijos sekretoriato vedimas ir užpildymas bei papildinėjimas pa- 
rapijos kartotekos — liber status animarum — lapelių, kuriuose 
sužymima visi svarbūs parapijos pastoracijai daviniai, pav., apie 
parapijos šeimas, viengungius, jaunimą, vaikus. Jų reguliariai ir 

tvarkingai tvarkomoje kartotekoje, kaip veidrodyje atsispindi visas 
parapijos dvasinis veidas, kurį pažindami parapijos kunigai gali 
labiau racionalizuoti savo pastoracinį veikimą ir susilaukti geres- 
nių savo darbo vaisių. 

